2011D0263 — BG — 04.03.2015 — 003.003

Този текст служи само за информационни цели и няма правно действие. Институциите на Съюза не носят отговорност за неговото съдържание. Автентичните версии на съответните актове, включително техните преамбюли, са версиите, публикувани в Официален вестник на Европейския съюз и налични в EUR-Lex. Тези официални текстове са пряко достъпни чрез връзките, публикувани в настоящия документ

►B РЕШЕНИЕ НА КОМИСИЯТА от 28 април 2011 година за формулиране на екологични критерии за присъждане на екомаркировката на ЕС на детергенти за съдомиялни машини (нотифицирано под номер C(2011) 2806) (текст от значение за ЕИП) (2011/263/ЕС) (ОВ L 111, 30.4.2011 г., стp. 22)

Изменен с





поправен от









▼B

РЕШЕНИЕ НА КОМИСИЯТА

от 28 април 2011 година

за формулиране на екологични критерии за присъждане на екомаркировката на ЕС на детергенти за съдомиялни машини

(нотифицирано под номер C(2011) 2806)

(текст от значение за ЕИП)

(2011/263/ЕС)







Член 1

Групата продукти „Детергенти за съдомиялни машини“ включва детергентите за съдомиялни машини и продуктите, използвани като подобрители на изплакването (rinse aids), изработени във вид на прах, течност или под каквато и да е друга форма, които са предназначени да се разпространяват на пазара и използват изключително като миещи средства за автоматични домашни съдомиялни машини и за автоматични съдомиялни машини за професионална употреба, чийто размер и начин на ползване са подобни на тези на домашните съдомиялни машини.

Член 2

За целите на настоящото решение се прилагат следните определения:

„Вещество“ („substance“) означава химичен елемент или негови съединения, в естествено състояние, или получени чрез какъвто и да е производствен процес, включително всякаква добавка, необходима за запазването на устойчивостта на продуктите и всякакъв примес, който е резултат от използвания процес, но с изключение на всякакви разтворители, които могат да се отделят без да се наруши устойчивостта на веществото или да се промени неговият състав.

Член 3

За да получи екомаркировка на ЕС съгласно Регламент (ЕО) № 66/2010, детергентът за съдомиялни машини трябва да попада в групата продукти „Детергенти за съдомиялни машини“, дефинирана в член 1, и трябва да съответства на критериите, формулирани в приложението към настоящото решение.

▼M3

Член 4

Критериите за групата продукти „детергенти за съдомиялни машини“ и свързаните с тях изисквания за оценяване и удостоверяване са валидни до 31 декември 2016 г.

▼B

Член 5

Кодовият номер за означаване на групата продукти „Детергенти за съдомиялни машини“ за административни цели е „015“.

Член 6

Решение 2003/31/ЕО се отменя.

Член 7

1. Чрез дерогация от член 6, заявленията за присъждане на екомаркировка на ЕС на продукти, попадащи в групата продукти „Детергенти за съдомиялни машини“, които са подадени преди датата на приемане на настоящото решение, се оценяват в съответствие с условията, формулирани в Решение 2003/31/ЕО.

2. Заявленията за присъждане на екомаркировка на ЕС за продукти, попадащи в групата продукти „Детергенти за съдомиялни машини“, подадени след датата на приемане на настоящото решение, но не по-късно от 30 април 2011 г., могат да бъдат съобразени или с критериите, посочени в Решение 2003/31/ЕО, или с критериите, посочени в настоящото решение.

Тези заявления ще бъдат оценявани в съответствие с критериите, с които са съобразени.

3. Когато екомаркировката на ЕС е присъдена въз основа на заявление, оценено съгласно критериите в Решение 2003/31/ЕО, тази екомаркировка може да бъде използвана до изтичането на 12 месеца от датата на приемане на настоящото решение.

Член 8

Адресати на настоящото решение са държавите-членки.









ПРИЛОЖЕНИЕ

ОБЩИ ПОЛОЖЕНИЯ

Цели на критериите

Критериите са насочени, по-специално, към насърчаване на продуктите, които имат намалено въздействие върху водните екосистеми, съдържат ограничено количество опасни вещества и чието миещо действие е опитно установено.

КРИТЕРИИ

Настоящите критерии обхващат следните области:

1. Обща доза химикали

2. Изключени или ограничени вещества и смеси

3. Токсичност за водни организми: критичен обем на разреждане

4. Биоразградимост на органичните вещества

5. Миещо действие

6. Изисквания към опаковката

7. Информация за потребителите

8. Информация в знака за екомаркировка на ЕС

1. Оценяване и удостоверяване

а) Изисквания

Специфичните изисквания за оценяване и удостоверяване са посочени в описанието на всеки критерий.

Когато от заявителя се изисква да представи декларации, документация, анализи, протоколи от изпитвания или други доказателства, удостоверяващи съответствието с критериите, това означава, че тези документи могат да се представят от заявителя и/или от неговия(-те) доставчик(-ци) и т.н., според случая.

Когато е възможно, изпитванията следва да бъдат извършени от лаборатории, които отговарят на общите изисквания на стандарта EN ISO 17025 или негов еквивалент.

Когато е подходящо, могат да бъдат използвани изпитателни методи, които са различни от тези, посочени за всеки критерий, ако компетентният орган, оценяващ заявлението, приеме тяхната еквивалентност.

В допълнение I има позоваване на базата данни за съставки на детергенти (Списъка DID), включваща най-често използваните съставки на детергенти. Този списък трябва да се използва за определяне на входните данни за изчисляването на критичния обем на разреждане (Critical Dilution Volume — CDV) и за оценката на биоразградимостта на съставките. За веществата, които не са включени в Списъка DID, са дадени указания как да се изчисляват или екстраполират съответните данни. Най-актуалната версия на Списъка DID е достъпна в уебсайта за екомаркировката на ЕС (EU Ecolabel), или чрез уебсайтовете на компетентните органи.

Когато е уместно, компетентните органи могат да изискват допълнителна документация и да извършват независими верификации.

б) Измерителни прагове

Съставните вещества, чиято концентрация надхвърля 0,010 тегловни процента от препарата, следва да съответстват на екологичните критерии.

За консервантите, оцветителите и ароматизиращите съставки се изисква съответствие с критериите независимо от тяхната концентрация, с изключение на веществата, за които се отнася изискването по критерий 2, буква б) относно съдържанието на опасни вещества и смеси.

Като входящи вещества се определят всички вещества в продукта, включително добавките (например консерванти или стабилизатори) в съответните съставки. Примесите, дължащи се на добива и производството на суровини, които присъстват в концентрации над 0,010 тегловни процента от крайния продукт, също трябва да съответстват на критериите.

Ако продуктът е с водоразтворимо фолио, което не се отстранява преди миенето, фолиото трябва да се разглежда като част от състава на продукта по отношение на всички изисквания.

2. Функционална единица

Функционална единица е количеството продукт, необходимо за измиване на 12 комплекта посуда със стандартно замърсяване (както е дефинирано в DIN или ISO стандартите).

3. Референтна доза

За референтна доза при стандартни условия се приема препоръчаната от производителя на потребителите доза за измиване на 12 комплекта посуда с нормално замърсени съдове, съгласно посоченото в изпитването на IKW за миещо действие, цитирано в критерий 5.

Изисквания във връзка с оценяването и удостоверяването по точка 2 (Функционална единица) и точка 3 (Референтна доза): на компетентния орган трябва да бъде представена пълната формулировка, включително със следните данни за всички входящи в продукта съставки (независимо от тяхната концентрация): търговско наименование, химично наименование, CAS номер, DID номер ( 1 ), входящо количество с вода и без вода, и функция. Също така, на компетентния орган трябва да бъде представен образец на етикета, включващ препоръките за дозиране.

На компетентния орган трябва да бъдат представени и информационни листове за безопасност (safety data sheets) за всички съставки, съгласно изискванията на Регламент (ЕО) № 1907/2006 на Европейския парламент и на Съвета ( 2 ).

Списъкът DID може да бъде намерен на уебсайта за екомаркировката на ЕС: http://ec.europa.eu/environment/ecolabel/ecolabelled_products/categories/did_list_en.htm

КРИТЕРИИ ЗА ЕКОМАРКИРОВКАТА НА ЕС

Критерий 1 — Обща доза химикали

Общата доза химикали (ТС) представлява препоръчаната доза от препарата, в g/измиване, минус неговото водно съдържание.

Общата доза химикали трябва да не надвишава следните количества:

а) За еднофункционалните детергенти за съдомиялни машини: TCmax = 20,0 g/измиване

б) За многофункционалните детергенти за съдомиялни машини: TCmax = 22,0 g/измиване

При изчисляване на критичния обем на разреждане (CDV), на аеробно неразградимите органични съставки (aNBO) и на анаеробно неразградимите органични съставки (anNBO), трябва да се добавя доза от 3 милилитра подобрител на изплакването (rinse aid).

Оценяване и удостоверяване: Заявителят трябва да представи изчисление на общата доза химикали (ТС) на продукта. При течни продукти трябва да бъде обявена плътността (g/ml).

Критерий 2 — Изключени или ограничени вещества и смеси

а) Изрично изключени съставки

Следните съставки не трябва да бъдат включени в продукта, нито като част от състава, нито като част от включена състава смес:

— Фосфати

— Диетилентриаминпентаацетат (DTPA)

— Перборати

— Реактивни хлорни съединения

— Етилендиаминотетраацетат (EDTA)

— Нитромускуси и полициклични мускуси.

Оценяване и удостоверяване: Заявителят трябва да представи попълнена и подписана декларация за съответствие.

б) Опасни вещества и смеси

Съгласно член 6, параграф 6 от Регламент (ЕО) № 66/2010 относно екомаркировката на ЕС, продуктът или която и да е негова част не трябва да съдържат вещества или смеси, съответстващи на критериите за класифициране в посочените по-долу класове или категории опасни вещества съгласно Регламент (ЕО) № 1272/2008, нито да съдържат вещества, посочени в член 57 от Регламент (ЕО) № 1907/2006.

Списък на предупреждения за опасност:







Предупреждение за опасност съгласно Глобалната хармонизирана система (GHS) (1) Европейска фраза за риск (2) H300 Смъртоносно при поглъщане R28 H301 Токсично при поглъщане R25 H304 Може да е смъртоносно при поглъщане и навлизане в дихателните пътища R65 H310 Смъртоносно при контакт с кожата R27 H311 Токсично при контакт с кожата R24 H330 Смъртоносно при вдишване R23/26 H331 Токсично при вдишване R23 H340 Може да причини генетични дефекти R46 H341 Предполага се, че причинява генетични дефекти R68 H350 Може да причини рак R45 H350i Може да причини рак при вдишване. R49 H351 Предполага се, че причинява рак R40 H360F Може да увреди плодовитостта R60 H360D Може да увреди плода R61 H360FD Може да увреди плодовитостта. Може да увреди плода R60/61/60-61 H360Fd Може да увреди плодовитостта. Предполага се, че уврежда плода R60/63 H360Df Може да увреди плода. Предполага се, че уврежда плодовитостта R61/62 H361f Предполага се, че уврежда плодовитостта R62 H361d Предполага се, че уврежда плода R63 H361fd Предполага се, че уврежда плодовитостта. Предполага се, че уврежда плода R62-63 H362 Може да причини увреждания при кърмачета R64 H370 Причинява увреждания на органи R39/23/24/25/26/27/28 H371 Може да причини увреждания на органи R68/20/21/22 H372 Причинява увреждания на органи при продължително или няколкократно въздействие R48/25/24/23 H373 Може да причини увреждания на органи при продължително или няколкократно въздействие R48/20/21/22 H400 Силно токсично за водни организми R50 H410 Силно токсично за водни организми, с дълготрайни последици R50-53 H411 Токсично за водни организми, с дълготрайни последици R51-53 H412 Вредно за водни организми, с дълготрайни последици R52-53 H413 Може да причини дълготрайни вредни последици за водни организми R53 EUH059 Опасно за озонния слой R59 EUH029 При контакт с вода отделя токсичен газ R29 EUH031 При контакт с киселини отделя токсичен газ R31 EUH032 При контакт с киселини отделя силно токсичен газ R32 EUH070 Токсично при контакт с очите R39-41 Сенсибилизиращи вещества H334: Може да причини алергични или астматични симптоми или затруднения в дишането при вдишване R42 H317: Може да предизвика алергична реакция на кожата R43 (1) Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на Директива 67/548/ЕИО и Директива 1999/45/ЕО и за изменение на Регламент (ЕО) № 1907/2006 (ОВ L 353, 31.12.2008 г., стр. 1). (2) Директива 67/548/ЕИО, със съответното уточнение по отношение на Регламент (ЕО) № 1907/2006, направено в Директива 2006/121/ЕО на Европейския парламент и на Съвета и Директива 1999/45/ЕО на Европейския парламент и на Съвета, изменена

Този критерий се отнася за всички съставки, присъстващи в концентрации ≥ 0,010 %, включително за консервантите, оцветителите и ароматизиращите съставки.

От горепосоченото изискване се освобождава използването на вещества или смеси, които при обработка променят своите свойства по такъв начин, че установената опасност престава да съществува (например веществата или смесите престават да бъдат биоусвоими, или претърпяват химично изменение).

Дерогации — следните видове вещества или смеси са специално освободени от настоящото изискване:

▼M4







Субтилизин H400: Силно токсичен за водните организми R50 H411: Токсичен за водните организми, с дълготраен ефект R50-53 Повърхностноактивни вещества при общи стойности на концентрацията в крайния продукт < 25 % H400: Силно токсичен за водните организми R50 Повърхностноактивни вещества при общи стойности на концентрацията в крайния продукт < 25 % (1) H412: Вреден за водните организми, с дълготраен ефект R52-53 Биоциди, използвани за консервационни цели (2) H410: Силно токсичен за водните организми, с дълготраен ефект R50-53 H411: Токсичен за водните организми, с дълготраен ефект R51-53 H412: Вреден за водните организми, с дълготраен ефект R52-53 Ароматизиращи вещества H412: Вреден за водните организми, с дълготраен ефект R52-53 Ензими (3) H334: Може да причини алергични или астматични симптоми или затруднения с дишането при вдишване R42 H317: Може да предизвика алергична кожна реакция R43 NTA като примес в MGDA и в GLDA (4) H351: Предполага се, че предизвиква рак R40 (1) Тази дерогация се прилага, при условие че те са лесно разградими и анаеробно разградими. (2) Разгледани са в критерий 2, буква д). Посочената тук дерогация се прилага, при условие че потенциалите за биоакумулиране на тези биоциди се характеризират с log Pow (логаритмичен коефициент на разпределяне на разтварянето в октанол/вода) < 3,0 или с експериментално определен коефициент на биологично натрупване (BCF) ≤ 100. (3) Включително стабилизатори и други помощни вещества в препаратите. (4) С концентрация под 1,0 % в изходния материал, при условие че общата концентрация в крайния продукт е по-ниска от 0,10 %.

▼B

Оценяване и удостоверяване: Заявителят трябва да представи на компетентния орган точната формулировка на продукта. Също така, заявителят трябва да представи декларация за съответствие с този критерий, заедно със съответната документация, например подписани декларации за съответствие от доставчиците на суровините и копия от съответните информационни листове за безопасност (Safety Data Sheets) за веществата и смесите.

▼M2

За повърхностноактивни вещества, за които се прилага дерогация и които отговарят на критериите за класифициране в класовете на опасност H412, заявителят предоставя документация относно тяхната разградимост, като се позовава на списъка DID. За повърхностноактивни вещества, които не са включени в списъка DID, се използва съответната информация от литературни или други източници или се привеждат съответните резултати от изпитвания, както е описано в допълнение I.

▼B

в) Вещества, вписани съгласно член 59, параграф 1 от Регламент (ЕО) № 1907/2006

Не се предоставя дерогация от изключването по член 6, параграф 6 относно веществата, идентифицирани като вещества, пораждащи сериозно безпокойство, и включени в списъка, предвиден в член 59 от Регламент (ЕО) № 1907/2006, които присъстват в смеси, в концентрации по-високи от 0,010 %.

Оценяване и удостоверяване: Списъкът на веществата, идентифицирани като пораждащи сериозно безпокойство вещества и включени в списъка с предложени вещества по член 59 от Регламент (ЕО) № 1907/2006, може да бъде намерен чрез следния линк: http://echa.europa.eu/chem_data/authorisation_process/candidate_list_table_en.asp

Позоваването на списъка трябва да се прави във вида му към датата на подаване на заявлението. Заявителят трябва да представи на компетентния орган точната формулировка на продукта. Също така, заявителят трябва да представи декларация за съответствие с този критерий, заедно със съответната документация, например подписани декларации за съответствие от доставчиците на суровините и копия от съответните информационни листове за безопасност (Safety Data Sheets) за веществата и смесите.

г) Изрично ограничени съставки — ароматизиращи съставки

Всички съставки, добавяни към продукта като ароматизиращи вещества, трябва да са произведени и да е боравено с тях в съответствие с правилника за практическа дейност (code of practice) на Международната асоциация за ароматите (IFRA). Този правилник може да бъде намерен на уебсайта на IFRA: http://www.ifraorg.org.

Производителят трябва да спазва препоръките в стандартите на IFRA за забрана, ограничено ползване и специфични критерии за чистота на материалите.

Ароматизиращите вещества, които са обект на изискването за деклариране, предвидено в Регламент (ЕО) № 648/2004 на Европейския парламент и на Съвета относно детергентите (приложение VII) и които не са вече изключени по критерий 2, буква б), както и (други) ароматизиращи вещества, класифицирани към предупреждението за опасност H317/R43 (Може да причини алергична реакция на кожата) и/или H334/R42 (Може да причини алергични или астматични симптоми или затруднения в дишането при вдишване) не трябва да присъстват в концентрации ≥ 0,010 % (≥ 100 ppm) в съответното вещество.

Оценяване и удостоверяване: Заявителят трябва да представи подписана декларация за съответствие, в която да са посочени количествата на ароматизиращите вещества в продукта. Също така, заявителят трябва да представи декларация от производителя на ароматизиращите вещества, в която да е уточнено съдържанието в тях на всяко от веществата, вписани в част I от приложение III към Директива 76/768/ЕИО на Съвета, както и съдържанието на (други) вещества, за които са предписани фразите за риск H317/R43 и/или H334/R42.

д) Биоциди

i) Продуктът може да включва биоциди само с цел съхранение на продукта и само в дозировка, подходяща за тази цел. Това не се отнася за повърхностноактивните вещества, които може да имат също и биоцидни свойства. Оценяване и удостоверяване: Заявителят трябва да предостави копия от информационните листове за безопасност (safety data sheets) на всички добавени консерванти, заедно с информация за тяхната точна концентрация в продукта. Производителят или доставчикът на консервантите трябва да предостави информация за дозировката, необходима за съхранение на продукта (т.е. резултати от експеримент с дразнител или еквивалентно изпитание).

ii) Забранено е да се твърди или внушава върху опаковката или по какъвто и да е друг начин, че продуктът има антимикробно действие. Оценяване и удостоверяване: Заявителят трябва да предостави на компетентния орган текстовете и оформлението, използвани върху всеки тип опаковка и/или пример за всеки различен тип опаковка.

Критерий 3 — Токсичност за водни организми: критичен обем на разреждане (CDV)

Критичният обем на разреждане (CDVchronic) на продукта не трябва да надхвърля следните гранични стойности за CDVchronic:







Видове продукти Гранична стойност за CDVchronic Еднофункционални детергенти за съдомиялни машини 25 000 литра/измиване Многофункционални детергенти за съдомиялни машини 30 000 литра/измиване Подобрители на изплакването 10 000 литра/измиване

Критичният обем на разреждане по отношение на токсичността (CDVchronic) се изчислява за всички съставки (i) в продукта по следната формула:

където:

weight (i) = е теглото на i-тата съставка в препоръчаната доза;

DF = е съответният коефициент на разграждане;

TF = е коефициентът на хронична токсичност на веществото, както е посочен в Списъка DID.

Консервантите, оцветителните агенти и ароматизиращите съставки в продукта следва също да бъдат включени при изчисляването на критичния обем на разреждане, дори ако съответната им концентрация е по-ниска от 0,010 % (100 ppm).

Оценяване и удостоверяване: Заявителят трябва да представи изчисление на CDVchronic на продукта. На уебсайта за екомаркировката на ЕС (EU Ecolabel) е предоставена електронна таблица, която може да се използва за изчисляване на стойността на критичния обем на разреждане.

Стойностите на параметрите DF и TF трябва да са както са посочени в базата данни за съставките на детергентите (Списъка DID). Ако съответното вещество не може да бъде открито в Списъка DID, параметрите следва да бъдат изчислени в съответствие с указанията в част Б на Списъка DID, като се приложи съответната документация.

Критерий 4 — Биоразградимост на органичните вещества

Съдържанието на органични вещества в продукта, които са аеробно небиоразградими (т.е. които не са лесно биоразградими — not readily biodegradable) (aNBO) и/или анаеробно небиоразградими (anNBO), не трябва да надхвърля следните гранични стойности:







Видове продукти aNBO вещества anNBO вещества Детергенти за съдомиялни машини 1,0 g/измиване 5,50 g/измиване Подобрители на изплакването 0,15 g/измиване 0,50 g/измиване

Оценяване и удостоверяване: Заявителят трябва да представи изчисление на съдържанието на aNBO вещества и anNBO вещества в продукта. На уебсайта за екомаркировката на ЕС (EU Ecolabel) е предоставена електронна таблица, която може да се използва за изчисляване на съдържанието на aNBO вещества и anNBO вещества.

Следва да се прави позоваване на информацията в Списъка DID. За съставки, които не са включени в Списъка DID, трябва да бъде предоставена съответната информация от литературни или други източници, или подходящи опитни резултати, показващи че съответните вещества са аеробно или анаеробно биоразградими. Вж. допълнение I.

Следва да се отбележи, че тетраацетилетилендиаминът (TAED) се смята за анаеробно биоразградим.

Критерий 5 — Миещо действие (годност за употреба)

Продуктът трябва да притежава задоволително миещо действие при препоръчаната дозировка според стандартното изпитване, разработено от IKW, или изпитването съгласно изменения стандарт EN 50242, както е посочено по-долу.

Изпитванията трябва да се извършват при 55 °С или при по-ниска температура — ако се твърди, че продуктът е ефективен при такава по-ниска температура.

Ако в заявлението е посочен определен подобрител на изплакването, който да се използва в комбинация със съответния детергент за съдомиялни машини, то при изпитването следва да се използва точно този подобрител на изплакването, вместо референтния такъв.

При многофункционалните продукти заявителят трябва да представи документация, доказваща ефекта от функциите, за които се твърди, че се изпълняват от продукта.

Оценяване и удостоверяване: На компетентния орган трябва да се представи протокола от изпитването. Освен изпитването по IKW или изпитването по изменената версия на стандарта EN 50242, може да бъде използвано и друго изпитване, ако оценяващият заявлението компетентен орган приеме неговата еквивалентност.

Ако се използва изпитването по стандарта EN 50242:2008, в сила са следните изменения:

— изпитванията трябва да се извършват при 55 °С ± 2 °C (или при по-ниска температура — ако се твърди, че продуктът е ефективен при температура под 55 °C) и със студено предварително миене без детергент;

— използваната при изпитването съдомиялна машина трябва да бъде свързана с източник на студена вода и да побира 12 комплекта посуда с показател на измиване (washing index) между 3,35 и 3,75;

— изсушаващата програма на машината трябва да се използва, но при изпитването се оценява само чистотата на съдовете;

— трябва да се използва слабо киселинен подобрител на изплакването (rinsing agent), в съответствие със стандарта (формула III);

— настройката за подобрителя на изплакването (rinsing agent) следва да е между 2 и 3;

— дозировката на детергента за съдомиялни машини следва да бъде препоръчаната от производителя;

— трябва да се извършат три опита, при твърдост на водата в съответствие със стандарта;

— един опит се състои от пет измивания, при които резултатът се отчита след петото измиване, без съдовете да се почистват между измиванията;

— резултатът след петото измиване трябва да е по-добър или идентичен в сравнение с използването на референтния детергент;

— рецептите за референтния детергент (детергент B IEC 436) и за подобрителя на изплакването (формула III) са дадени в допълнение Б към стандарта EN 50242:2008 (повърхностноактивните вещества следва да се съхраняват на хладно място във водонепропускаеми контейнери, ненадхвърлящи 1 kg, и следва да се използват в рамките на три месеца).

Ако функцията на подобряване на изплакването и на солта за съдомиялни машини са част от функциите на многофункционален продукт, съответният ефект трябва да бъде документиран при изпитването.

Заявителят трябва да може да документира и ефекта на другите функции на многофункционалните детергенти.

Критерий 6 — Изисквания към опаковките

а) Първична опаковка на функционална единица

Първичната опаковка не трябва да надхвърля 2,0 g/измиване.

б) Картонени опаковки

Първичните картонени опаковки трябва да са изработени от ≥ 80 % рециклиран материал.

в) Етикетиране на пластмасовите опаковки

За да се даде възможност за идентифициране на различните части на опаковките във връзка с рециклирането, пластмасовите елементи на първичната опаковка трябва да бъдат маркирани в съответствие с DIN 6120, част 2, или съгласно еквивалентни изисквания. Капачките и помпичките са освободени от това изискване.

г) Пластмасови опаковки

В пластмасовите опаковки могат да се използват само такива видове фталати, на които към момента на подаване на заявлението е направена оценка на риска и не са класифицирани по критерий 2, буква б).

Оценяване и удостоверяване: Заявителят трябва да предостави на компетентния орган изчисление на количеството продукт в първичната опаковка и декларация относно процента на рециклирания материал в картонените опаковки. Заявителят трябва да представи попълнена и подписана декларация за съответствие с изискването по критерий 6, буква г).

Критерий 7 — Информация за потребителите

а) Информация върху опаковката

Следният текст (или еквивалентнен на него текст) трябва да присъства върху или в продукта:

„Този детергент с екомаркировка на ЕС действа добре при ниски температури ( 3 ). Избирайте нискотемпературни измиващи програми на съдомиялната машина, измивайте при пълно натоварване и не надхвърляйте препоръчаната дозировка на детергента. Това ще сведе до минимум консумацията както на енергия, така и на вода, и ще намали замърсяването на водите.

б) Инструкции за дозиране

Върху опаковките на продукта трябва да присъстват инструкции за дозиране. Препоръчаните дози трябва да бъдат уточнени в съответствие с интервалите на стойностите на твърдостта на водата в района, където продуктът се предлага на пазара. В инструкциите трябва да е посочено как най-добре да се използва продуктът в зависимост от замърсяването.

Заявителят трябва да предприеме подходящи стъпки, за да подпомогне потребителя да спазва препоръчаното дозиране, например чрез предоставянето на дозиращо приспособление (за продукти на прах или течни продукти), и/или чрез посочване на препоръчаното дозиране поне в милилитри (за продукти на прах или течни продукти).

в) Информация за съставките и означаването им на етикета

Върху опаковките трябва да бъде посочен видът на ензимите.

Оценяване и удостоверяване: Заявителят трябва да представи мостра на етикета на продукта, заедно с декларация за съответствие с всяко от изискванията по букви а), б) и в) на настоящия критерий.

Критерий 8 — Информация в знака за екомаркировка на ЕС

Незадължителният етикет с текстова рамка (text box) трябва да съдържа следния текст:

„— Намалено въздействие върху водните екосистеми

— Ограничено съдържание на опасни вещества

— Опитно проверено миещо действие“

Указанията за използване на незадължителния етикет с текстова рамка могат да бъдат намерени в „Guidelines for use of the Ecolabel logo“ („Указания за използване на знака за екомаркировка“), на следния уебсайт: http://ec.europa.eu/environment/ecolabel/promo/logos_en.htm

Оценяване и удостоверяване: Заявителят трябва да предостави мостра на етикета.









Допълнение I

База данни за съставките на детергентите (Списък DID)

Списъкът DID (част А) представлява списък, съдържащ информация за токсичността и биоразградимостта във водна среда на съставките, които обичайно се използват в състава на детергентите. Списъкът включва информация за токсичността и биоразградимостта на редица вещества, използвани в миещите и почистващите продукти. Списъкът не е изчерпателен, но в неговата част Б са дадени указания за определяне на съответните изчислителни параметри за веществата, които не са включени в него (например коефициента на токсичност (TF) и коефициента на разграждане (DF), които се използват при изчисляването на критичния обем на разреждане). Списъкът е общ източник на информация и включването на някое вещество в него не означава автоматично, че то е одобрено да бъде използвано в продукти с екомаркировка на ЕС. Списъкът DID (части А и Б) може да бъде намерен на уебсайта за екомаркировката на ЕС (EU Ecolabel).

За веществата, за които няма данни за тяхната токсичност и биоразградимост във водна среда, за оценяването на TF и DF могат да се използват структурни аналогии с подобни вещества. Тези структурни аналогии трябва да бъдат одобрени от компетентния орган, присъждащ правото за ползване на екомаркировката на ЕС. Друг начин на действие е да се приложи подходът за най-тежкия възможен случай, като се използват дадените по-долу параметри:

Подход на най-тежкия възможен случай:







Остра токсичност Хронична токсичност Разграждане Съставка LC50/EC50 SF(acute) TF(acute) NOEC (1) SF(chronic) (1) TF(chronic) DF Аеробно Анаеробно „Име“ 1 mg/l 10 000 0,0001 0,0001 1 P N (1) Ако не се открият приемливи данни за хроничната токсичност, тези колони се оставят празни. В този случай стойността на хроничната токсичност TF(chronic) се определя като равна на стойността на острата токсичност TF(acute).

Документация за лесна биоразградимост (ready biodegradability)

Трябва да се използват следните изпитвателни методи за установяване на лесна биоразградимост:

(1) До 1 декември 2010 г. и по време на преходния период от 1 декември 2010 г. до 1 декември 2015 г.: Изпитвателните методи за установяване на лесна биоразградимост, които са посочени в Директива 67/548/ЕИО на Съвета, и по-специално методите, описани подробно в Приложение V.В4 към тази Директива, или съответните еквивалентни изпитвателни методи 301 А–F на OECD, или еквивалентните им изпитвания по ISO. Принципът „10-дневен междинен период“ (10 days window principle) не се прилага по отношение на повърхностноактивните вещества. Нивата, определящи положителен резултат, са 70 % разграждане за изпитванията съгласно Приложение V.В4–А и В4–Б към Директива 67/548/ЕИО (и съответните еквивалентни изпитвателни методи на OECD 301 А и Е, както и еквивалентните им изпитвания по ISO), и съответно 60 % разграждане за изпитванията В4–В, Г, Д и Е (и съответните еквивалентни методи за изпитване на OECD 301 В, С, D и F, както и еквивалентните им изпитвания по ISO).

(2) След 1 декември 2015 г. и по време на преходния период от 1 декември 2010 г. до 1 декември 2015 г.: Методите за изпитване, посочени в Регламент (ЕО) № 1272/2008.

Документация за анаеробна биоразградимост

Референтното изпитване за анаеробна биоразградимост е EN ISO 11734, ECETOC № 28 (юни 1988 г.), OECD 311 или еквивалентен изпитвателен метод, като изискването за положителен резултат е 60 % окончателно разграждане в анаеробни условия. Изпитвателните методи, симулиращи условията в съответна анаеробна среда, също могат да бъдат използвани за документиране, че е било постигнато 60 % крайно разграждане в анаеробни условия.

Екстраполиране за вещества, които не са включени в Списъка DID

В случаите, когато съставките не са включени в Списъка DID списъка, може да се използва следният подход за осигуряване на необходимата документация за анаеробна биоразградимост:

(1) Прилага се подходяща екстраполация. Използват се опитни резултати, получени за един вид суровина, за да се определи чрез екстраполация крайната анаеробна разградимост на други повърхностноактивни вещества с подобна структура. Ако анаеробната биоразградимост е потвърдена за дадено повърхностноактивно вещество (или група хомолози) от Списъка DID, може да се предположи, че подобен тип повърхностноактивно вещество е също анаеробно биоразградимо (например, С12-15 А 1-3 ЕО сулфат (№ 8 в Списъка DID) е анаеробно биоразградимо и подобна биоразградимост може да се предположи и за С12-15 А 6 ЕО сулфат). Ако анаеробната биоразградимост на дадено повърхностноактивно вещество е била потвърдена чрез използването на подходящ изпитвателен метод, може да се приеме, че подобен тип повърхностноактивно вещество е също анаеробно биоразградимо (например литературни данни, потвърждаващи анаеробната биоразградимост на повърхностноактивни вещества, принадлежащи към групата на алкил естер амониевите соли, могат да бъдат използвани като документация за подобна анаеробна биоразградимост на други четвъртични амониеви соли, съдържащи естерни връзки в алкилната/ите верига/и).

(2) Прави се скрининг тест за анаеробна разградимост. Ако е необходимо ново изпитване, провежда се скрининг тест по стандарта EN ISO 11734, ЕСЕТОС № 28 (юни 1988 г.), по метода OECD 311 или по друг еквивалентен метод.

(3) Провежда се изпитване за разградимост при малка доза. Ако е необходимо провеждането на ново изпитване, както и в случай на експериментални проблеми при скрининг теста (например инхибиране, дължащо се на токсичност на изпитваната субстанция), изпитването се повтаря, като се използва ниска дозировка на повърхностноактивното вещество и се наблюдава разградимостта чрез измерване на въглерод 14 или чрез химически анализи. Изпитването при малки дози може да бъде извършено, като се използва методът OECD 308 (август 2000 г.) или друг еквивалентен метод.